Publication: Magyar Közlöny
Issue: MK-2009-179 (Year: 2009, Number: 179)
Era: 2004-2010
Section: rendjérõl szóló 2001. évi XXXVII. törvény 8. §-ának (4) bekezdése alapján – az 1–13. évfolyamokon, a szakiskola 9–10.
Paragraph Index: 694

9. A 12. pontban szereplõ, a gyermekvédelmi szakellátáshoz kapcsolódó hozzájárulások (12. aa) és 12. ba) jogcímek) igénybevételének sajátos szabályai: – A gyámhatósági határozattal ideiglenes hatállyal elhelyezett, átmeneti vagy tartós nevelésbe vett, illetve ideiglenes hatállyal elhelyezett beutalt gyermek szociális intézményi tartós elhelyezése esetén a gyermeket ellátó intézményt fenntartó önkormányzat veheti igénybe a 12. aa) pont szerinti hozzájárulást. – Amennyiben a gyermekvédelmi ellátásban részesülõ gyermek bölcsõdei ellátásban vagy közoktatási szolgáltatásban részesül, akkor az intézményt fenntartó önkormányzat jogosult a feladathoz kapcsolódó e melléklet szerinti normatív hozzájárulásoknak a 17.3. pont kivételével történõ igénybevételére is, az ott meghatározott feltételek szerint. A 17.3. pont szerinti ellátás esetén az intézményben elhelyezett gyermekek után a 12. ba) pont szerinti normatív hozzájárulás vehetõ igénybe. – A 12. aa) és 12. ba) pontok szerinti ellátásban részesülõk gondozási napok szerinti nyilvántartását – elhelyezés-típusonként – a területi gyermekvédelmi szakszolgálat köteles vezetni az ellátást nyújtó intézmények adatszolgáltatása alapján. – Ha a bentlakásos és átmeneti intézmény közoktatási feladatot is ellát, akkor a fenntartó önkormányzat az intézményen belül oktatott tanulók alapján igénybe veheti a feladatokhoz kapcsolódó e melléklet szerinti közoktatási célú normatív hozzájárulásokat és kiegészítõ támogatásokat is, az ott meghatározott feltételekkel. – A megyei önkormányzat, illetve a megyei jogú város önkormányzata Gyvt. szerinti otthont nyújtó ellátás biztosítási kötelezettségét a gyermek – ideiglenes hatályú elhelyezését, illetve átmeneti nevelésbe vételét elrendelõ – gyámhatósági határozatban megállapított lakóhelye határozza meg azzal az eltéréssel, hogy = amennyiben a gyermek lakóhelyét a gyámhatóság a nevelõszülõ lakcímén, vagy a gyermekotthon, illetve a területi gyermekvédelmi szakszolgálat címén állapítja meg, az önkormányzati ellátási kötelezettséget a gyermek ezt megelõzõen bejelentett legutolsó lakóhelye – annak hiányában bejelentett legutolsó tartózkodási helye – alapozza meg, melyet a gyámhivatal határozatában megjelöl. A megelõzõen bejelentett lakóhely, tartózkodási hely fogalmába nem érthetõ bele a korábbi nevelõ- és/vagy helyettes szülõhöz, illetve gyermekjóléti, gyermekvédelmi intézménybe történõ bejelentett lakóhely és tartózkodási hely, = amennyiben az ideiglenes hatályú elhelyezést, illetve az átmeneti vagy tartós nevelésbe vételt megelõzõen a gyermek nem rendelkezett sohasem bejelentett lakóhellyel, vagy tartózkodási hellyel, a megyei önkormányzaté az ellátási kötelezettség, = a tartós nevelésbe vétel teljes idõtartama alatt az önkormányzat ellátási kötelezettsége változatlan. – A megyei önkormányzat, illetve a megyei jogú város önkormányzata Gyvt. szerinti utógondozói ellátás biztosítási kötelezettsége azon fiatal felnõtt vonatkozásában áll fenn, akivel szemben a nagykorúsága elérését megelõzõ napon még otthont nyújtó ellátás biztosítási kötelezettséggel tartozott. Ha a gyermekvédelmi ellátásban részesülõ gyermek más önkormányzat által fenntartott intézményben szervezett intézményi étkeztetésben részesül, az étkeztetésért a Gyvt. 146. §-ának (2) bekezdése szerint kell térítési díjat fizetni. A hozzájárulást nem vehetik igénybe a helyi önkormányzatok a központi költségvetési szerv által fenntartott intézményekben (javítóintézetben, gyermekotthonban, szociális intézményben, büntetés-végrehajtási intézetben stb.) és a központi költségvetés által finanszírozott humánszolgáltatás keretében ellátottak után.

Source: https://magyarkozlony.hu/hivatalos-lapok/e5fcb81ce1ec296fa2c1f5b51e6319cf41ef81bb/dokumentumok/36d2570e483da6b99950b1bc6f48db40f04923a1/letoltes